Source: https://hunvaldugy.blog.hu/2016/05/05/449_erre_a_napra_vartam?token=29e57661f0b29b42ad7dac5118adb4ac
Timestamp: 2019-08-18 08:54:54
Document Index: 18634850

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

449. Erre a napra vártam - A Hunvald-ügy
Erre a napra vártam 1 éve és 11 napja. Hosszú idő volt, de megérte. A Kúria mai napon átvett végzésében hatályon kívül helyezte a Fővárosi Törvényszék elsőfokú és a Szegedi Ítélőtábla tavalyi másodfokú döntését és megszüntette a büntetőeljárást ellenem. A Szegedi Ítélőtábla 2015. április 24-én jogerős ítéletében 2 év hat hónap börtönbüntetésre ítélt. Ezt a jogsértő ítéletet a perújításom keretében hatályon kívül helyezte a Kúria és megszüntette a büntetőeljárást ellenem.
A Kúria mindenben igazat adott, amit a perújításban leírtunk. A mellékelt végzésben a joghoz értő olvasók el fognak borzadni, amikor azt olvassák majd, hogy a Szegedi Ítélőtábla jelenlegi gyakorlatában a felmentő ítéleti rendelkezés nem minősül ítélt dolognak és nem lehet alapja a perújításnak. Magyarul a felmentésnek nincs jogi relevanciája ( Indoklás I./3). Ez még csak hagyján, de a Legfőbb Ügyészségnek is ez a szakmai álláspontja (Indoklás II./11).
A jogi egyetemeken a joghallgatók már első év első félévében tanulják azt római jogból mit jelent az ítélt dolog (res iudicata) és a kétszeres eljárás tilalma (ne bis in idem elv). Ezért hihetetlen, hogy ilyen szinten ezt „benézte” a Szegedi Ítélőtábla illetve a Fővárosi Fellebb- viteli Főügyészség, majd a Legfőbb Ügyészség.
A Kúria indoklásának III. részében a 16,25,26,31 bekezdéseiben és az egész indoklásában a joghoz értők számára világosan kifejti miért nincs igaza sem a táblának sem az ügyészség- nek. Az indoklásának III. részében azután a 70,71,72 bekezdésében nagyon világosan fogalmaz arról, hogyan állt elő ez a jogsértő helyzet. Ez a súlyosan tisztességtelen és jog- sértő eljárás egy alapvető eljárásjogi hiba miatt alakult ki, melynek oka a Szegedi Ítélőtábla jogsértő eljárásán alakul. Megjegyzem az eredendő bűnt az ügyészség követte el, amikor nem egyesítette, hanem ki tudja milyen szándékkal különválasztotta a kizárólag egyben elbírálható ügyeket, de erről majd egy másik bejegyzésben „beszélünk” részletesebben.
Köszönöm a Sebes Ügyvédi Irodának, hogy nem engedték azt, hogy ez a disznóság így maradjon és mindent megtettek, hogy a törvénynek megfelelő döntés születhessen.
Kedves olvasóim, jó olvasást kívánok a jövőben is.
A Kúria 2016. május 2-án hozott végzése (pdf)
Kicsit sűrűn jöttünk mostanában, de nem volt mit tenni, elérkezett az oly gyakran írt „addig is, amíg is” ideje, amint azt fentebb tetszettek látnini. Akinek van türelme hozzá, az mindenképp olvassa el a Kúria most meghozott végzését is. Tanulságos. (a Szerk.)
https://hunvaldugy.blog.hu/api/trackback/id/tr618688376